**ПОЈЕДНОСТАВЉЕЊЕ АДМИНИСТРАТИВНОГ ПОСТУПКА ИЗДАВАЊАСАНИТАРНЕ САГЛАСНОСТИ ЗА КОРИШЋЕЊЕ ИЗГРАЂЕНОГ/РЕКОНСТРУИСАНОГ ОБЈЕКТА**

|  |  |
| --- | --- |
| **Назив административног поступка** | Санитарна сагласност за коришћење изграђеног/реконструисаног објекта |
| **Шифра поступка** | 207.00.0002 |
| **Регулаторно тело**  **(надлежно за спровођење препоруке)** | Министарство здравља  Покрајински секретаријат за здравство |
| **Правни оквир којим је уређен административни поступак** | * Закон о санитарном надзору („Сл. гласник РС“, број 125/24) * Правилник о доказима који се прилажу уз захтеве за издавање санитарне сагласности („Сл. гласник РС“, број 17/06) * Правилник о начину утврђивања и висини трошкова у поступку санитарног надзора на захтев странке („Сл. гласник РС“ број, 17/06) |
| **Прописи које треба променити /донети/укинути да би се спровеле препоруке** | Не захтева измену прописа |
| **Рок за спровођење препорука** | Трећи квартал 2020. године |
| 1. **КРАТАК ОПИС ПРОБЛЕМА** | |
| Иако је поступак јасно дефинисан прописом додатни простор за оптимизацију постоји на тај начин што ће се омогућити издавање акта електронским путем. | |
| 1. **САЖЕТАК ПРЕПОРУКА** | |
| Потребно је омогућити електронско подношење захтева и издавање акта надлежног органа, као и унапредити постојећи образац захтева за покретање поступка. | |
| 1. **ОБРАЗЛОЖЕЊЕ** | |
| 1. 1. **Увођење е-управе**   Поступак подразумева подношење захтева надлежном органу поштом или лично, а достављање акта подносиоцу захтева поштом. Још увек није успостављена пуна електронска управа, нити поједини сегменти електронске комуникације.  У циљу увођења савремених начина административног поступања, ефикаснијег и jедноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се увођење е-управе, тако што ће се омогућити спровођење поступка електронским путем у целости.  **За примену ове препоруке, није потребна измена прописа.**  **3.2. Образац административног захтева**  ***Унапређење постојећег обрасца***  Анализом административног поступка је утврђено да се у самом обрасцу захтева за покретање поступка наводи и Решење санитарног инспектора којим је дата санитарна сагласност на идејни пројекат објекта као документ који се подноси уз Захтев за издавање санитарне сагласности за коришћење.  Међутим, поменуто решење се не наводи у члану 4. Правилника о доказима који се прилажу уз захтеве за издавање санитарне сагласности („Сл. гласник РС“, број 17/06) којим је прописана документација која се подноси уз захтев.  У складу са напред наведеним потребно је унапређење постојећег обрасца захтева тако што ће се из истог, са листе докумената које је потребно поднети уз Захтев за издавање санитарне сагласности за коришћење, уклонити документ Решење санитарног инспектора којим је дата санитарна сагласност на идејни пројекат објекта.    **За примену ове препоруке, није потребна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Усвојене препоруке не подразумевају измене прописа. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Усвојене препоруке не подразумевају измене прописа. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 590.311,40 РСД. Усвајање и примена препорука ће донети привредним субјектима годишње директне уштеде од 437.345,98 РСД.  Препоруке ће допринети истоветности поступања, транспарентности поступка, правној сигурности привредних субјеката и поједностављењу поступка за привредне субјекте. | |